تقييم المطعم : زرت المطعم للعشاء بعد ما أقنعني واحد من الشباب الله يهدية إني أجربة وانه يستاهل ، لكن للأسف كل السلبيات في المطعم بدت من أول ما دخلت المطعم و رقيت الدرج ، قررت أدخل دورة المياة وليتني مادخلت ، دخلت من هنا وانطقيت داخل دورة المياه أكثر من خمس دقايق حرفيا ً لأن مقبض الباب مكسور ومايتحرك فقعدت احاول لين ضبط معي ، بعد ماطلعت وبلغت أحد الموضفين ، بكل برود يرد علي ايه خربان ( طيب ليش ماعلقتو لوحة على الباب عشان ما نتورط )

المنيو كان شامل لتشكيلة لأغلب الأطباق الإيطالية ، فوقع إختيارنا على بينزا ببروني ، شوربة طماط ، رافايولي ولازانيا للصديق الي معي والأسعار كانت معقولة يعني أعتقد الشخص ب 55 - 60 ريال ، الأكل بشكل عام كان عادي إلى سيء ، تحمست أجرب حلوياتهم لكن لسوء الإستقبال والخدمة والتعامل طلعت حتا قبل ما أكمل عشاي وهاذي تفاصيل تقييمي للأطباق

شوربة الطماط : جيدة ومافيها اي عيوب لكن مافيها أي تميز أيضا ً .

بيتزا الببروني : العجينه للأسف رابصة ورائحة نتنه من الببروني .

الرافايولي : كان الطبق يسبح بصوص الطماط وكأنه شوربة موب رافايولي أما الرافايولي فكانت غير ناضجة ، قاسية وتعلك داخل الفم ، وحتا بعد طلبي بتغير الطبق بنفسه بس يكون ناضج ، جابولي الطبق الثاني أشد سوء من الأول فقلتلهم يلغونه بالكامل من الفاتورة لكن بعد مرادة وقحة من مدير المطعم .

من أسوأ تجاربي حتى الأن وما أعتقد إني راح أزورهم من جديد